Pasiūlymas EUROPOS PARLAMENTO IR TARYBOS REGLAMENTAS kuriuo panaikinamas Reglamentas (EEB) Nr. 429/73, nustatantis specialias nuostatas dėl tam tikrų prekių, reglamentuojamų Reglamentu (EEB) Nr. 1059/69, ir kurių kilmės šalis yra Turkija, įvežimo į Bendriją, ir Reglamentas (EB) Nr. 215/2000, kuriuo 2000 m. atnaujinamos priemonės, nustatytos Reglamentu (EB) Nr. 1416/95, kuriuo tam tikriems perdirbtiems žemės ūkio produktams 1995 m. nustatomos kai kurios Bendrijos tarifinių kvotų pavidalo lengvatos /* KOM/2010/0756 galutinis - COD 2010/0367 */





[pic] | EUROPOS KOMISIJA | Briuselis, 2010.12.16 KOM(2010) 756 galutinis 2010/0367 (COD) Pasiūlymas EUROPOS PARLAMENTO IR TARYBOS REGLAMENTAS kuriuo panaikinamas Reglamentas (EEB) Nr. 429/73, nustatantis specialias nuostatas dėl tam tikrų prekių, reglamentuojamų Reglamentu (EEB) Nr. 1059/69, ir kurių kilmės šalis yra Turkija, įvežimo į Bendriją, ir Reglamentas (EB) Nr. 215/2000, kuriuo 2000 m. atnaujinamos priemonės, nustatytos Reglamentu (EB) Nr. 1416/95, kuriuo tam tikriems perdirbtiems žemės ūkio produktams 1995 m. nustatomos kai kurios Bendrijos tarifinių kvotų pavidalo lengvatos AIŠKINAMASIS MEMORANDUMAS Nemažai per pastaruosius dešimtmečius priimtų teisės aktų nebeturi jokio poveikio, tačiau techniniu požiūriu tebegalioja. Jie nebeaktualūs, nes buvo laikini arba jų turinys buvo įtrauktas į vėlesnius aktus. Kai kurios priemonės, susijusios su naujųjų valstybių narių stojimu, nebeaktualios joms įstojus. Tarpinstituciniame susitarime dėl geresnės teisėkūros Europos Parlamentas, Taryba ir Komisija susitarė, kad Sąjungos teisės aktai turėtų būti atnaujinami ir išdėstomi glaustai, panaikinant nebetaikomus aktus[1]. Siekiant didesnio Sąjungos teisės aktų skaidrumo ir tikrumo, nebeaktualius aktus reikėtų pašalinti iš Sąjungos teisyno. Nebeaktualius teisės aktus Komisija iš teisyno šalino keliais etapais, dažniausiai paskelbdama atitinkamus Komisijos aktus nebeaktualiais. Visai neseniai Komisija paskelbė nebeaktualiais apie 250 žemės ūkio srities aktų, keletą kitų žemės ūkio srities aktų, netrukus bus paskelbta nebeaktualiais apie 60 prekybos perdirbtais žemės ūkio produktais srities aktų[2]. Komisija nustatė, kad yra du Tarybos teisės aktai, priklausantys prekybos perdirbtais žemės ūkio produktais sričiai ir grindžiami Sutarties dėl Europos Sąjungos veikimo 207 straipsniu (ankstesniu Europos bendrijos steigimo sutarties 133 straipsniu, buvusiu Europos bendrijos steigimo sutarties 113 straipsniu), kurie nebeturi jokio praktinio poveikio, tačiau formaliai tebegalioja. Komisija neturi įgaliojimų paskelbti Tarybos priimtus aktus nebeaktualiais. Siekiant teisinio tikrumo, Komisija siūlo Tarybai panaikinti šiame pasiūlyme išvardytus aktus. Siūloma panaikinti Tarybos reglamentą (EEB) Nr. 429/73, kuriuo nustatomas sumažintas Turkijos kilmės perdirbtų žemės ūkio produktų importo muito nuolatinio dydžio komponentas. Jo nuostatos tapo nebeaktualios, nes 1995 m. gruodžio 22 d. EB ir Turkijos asociacijos tarybos sprendimu Nr. 1/95 dėl paskutinio muitų sąjungos etapo įgyvendinimo etapo panaikinti Turkijos kilmės prekių muitai. Taip pat siūloma panaikinti Tarybos reglamentą (EEB) Nr. 215/2000, kuriuo atnaujintos tik 2000 m. lengvatinės tarifinės kvotos ir kuris nebeturi jokio poveikio. Šis pasiūlymas panašus į kitą pasiūlymą dėl nebeaktualių žemės ūkio srities aktų, numatytą tęstinėje supaprastinimo programoje, kuri buvo priimta įgyvendinant neseniai atnaujintą Komisijos reglamentavimo aplinkos supaprastinimo strategiją su naujausiais pakeitimais – dokumentas COM (2008) 712, 2009 m. Komisijos teisėkūros ir darbo programos 2 priedas. 2010/0367 (COD) Pasiūlymas EUROPOS PARLAMENTO IR TARYBOS REGLAMENTAS kuriuo panaikinamas Reglamentas (EEB) Nr. 429/73, nustatantis specialias nuostatas dėl tam tikrų prekių, reglamentuojamų Reglamentu (EEB) Nr. 1059/69, ir kurių kilmės šalis yra Turkija, įvežimo į Bendriją, ir Reglamentas (EB) Nr. 215/2000, kuriuo 2000 m. atnaujinamos priemonės, nustatytos Reglamentu (EB) Nr. 1416/95, kuriuo tam tikriems perdirbtiems žemės ūkio produktams 1995 m. nustatomos kai kurios Bendrijos tarifinių kvotų pavidalo lengvatos EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį, atsižvelgdami į Europos Komisijos pasiūlymą, teisės akto projektą perdavus nacionaliniams parlamentams, laikydamiesi įprastos teisėkūros procedūros, kadangi: 1. Geresnės teisėkūros strategijoje, kurią įgyvendina Sąjungos institucijos, daugiausia dėmesio skiriama didesniam Sąjungos teisės skaidrumui. Atsižvelgiant į tai, tikslinga iš galiojančių teisės aktų sąrašo pašalinti realaus poveikio neturinčius teisės aktus. 2. 1973 m. vasario 5 d. Tarybos reglamentas (EEB) Nr. 429/73, nustatantis specialias nuostatas dėl tam tikrų prekių, reglamentuojamų Reglamentu (EEB) Nr. 1059/69, ir kurių kilmės šalis yra Turkija, įvežimo į Bendriją[3], buvo priimtas siekiant nustatyti sumažintą importo muito nuolatinio dydžio komponentą, taikomą Turkijos kilmės perdirbtiems žemės ūkio produktams, kurie importuojami pagal Europos ekonominės bendrijos ir Turkijos asociacijos steigimo susitarimo papildomą protokolą, pasirašytą 1970 m. lapkričio 23 d. 3. Kadangi 1995 m. gruodžio 22 d. EB ir Turkijos asociacijos tarybos sprendimu Nr. 1/95 dėl paskutinio muitų sąjungos etapo įgyvendinimo etapo[4] panaikinti Turkijos kilmės prekių muitai, Reglamentas (EEB) Nr. 429/73 tapo nebeaktualus. 4. 2000 m. sausio 24 d. Tarybos reglamentas (EB) Nr. 215/2000, kuriuo 2000 m. atnaujinamos priemonės, nustatytos Reglamentu (EB) Nr. 1416/95, kuriuo tam tikriems perdirbtiems žemės ūkio produktams 1995 m. nustatomos kai kurios Bendrijos tarifinių kvotų pavidalo lengvatos[5], buvo trumpalaikio poveikio, taikytas tik 2000 m. ir nebeturi jokio poveikio. 5. Siekiant teisinio tikrumo ir aiškumo reglamentai (EEB) Nr. 429/73 ir (EB) Nr. 215/2000 turėtų būti panaikinti, PRIĖMĖ ŠĮ REGLAMENTĄ: 1 straipsnis Reglamentai (EEB) Nr. 429/73 ir (EB) Nr. 215/2000 panaikinami. 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 321, 2003 12 31, p. 1. [2] OL C 30, 2009 2 6, p. 18. [3] OL L 59, 1973 3 5, p. 85. [4] OL L 35, 1996 2 13, p. 1. [5] OL L 24, 2000 1 29, p. 9.